《长沙鹿鸣宴送诸进士》
宋代·卫泾

楚材从古擅豪雄，况是长沙世著忠。
鸣鹿三章新得句，抟鹏万里稳摩空。
科名直寄文词表，事业相期气节中。
畎亩平时忧国念，盍将长策沃宸衷。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。